ddrg/super_eurlex huggingface dataset:
Uredba Sveta (EGS) št. 3021/81

z dne 19. oktobra 1981,

s katero se zaradi pristopa Grčije prilagaja Uredba (EGS) št. 1108/70 o uvedbi računovodskega sistema izdatkov za infrastrukturo v železniškem in cestnem prometu ter prometu po celinskih plovnih poteh

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 75 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker se je Svet posvetoval z Ekonomsko-socialnim odborom o predlogu Komisije skladno s členom 198, prvi odstavek, Pogodbe; ker odbor ni predložil svojega mnenja v roku, ki ga je določil Svet; ker člen 198, drugi odstavek, Pogodbe dovoljuje Svetu nadaljnje ukrepanje, če ni predloženo mnenje; ker Svet meni, da mora, ob upoštevanju pomena hitrega sprejetja potrebnih sprememb, izkoristiti to možnost;

ker mora biti Uredba (EGS) št. 1108/70 [2], kakor je bila spremenjena z Uredbo (EGS) št. 1384/79 [3], prilagojena, da bi njena priloga vključevala železniško omrežje Grčije,

SPREJEL NASLEDNJO UREDBO:

Člen 1

"Helenska republika

- Οργανισμός Σιδηροδρόμων Ελλάδος A.E. (ΟΣΕ)"

.

Člen 2

Ta uredba začne veljati naslednji dan po objavi v Uradnem listu Evropskih skupnosti.

Uporablja se od 1. januarja 1981.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 19. oktobra 1981

Za Svet

Predsednik

P. Walker

[1] UL C 144, 15.6.1981, str. 36.

[2] UL L 130, 15.6.1970, str. 4.

[3] UL L 167, 5.7.1979, str. 1.

--------------------------------------------------
Uredba Komisije (EGS) št. 1559/82

z dne 17. junija 1982

o šesti spremembi Uredbe (EGS) št. 2730/81 o pripravi seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1183/82 [2] in zlasti člena 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 928/82 [4], vzpostavila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je glede na najnovejše informacije, ki so na voljo Komisiji, o trgovski praksi zadevnih držav uvoznic in o uradni naravi navedenih agencij, treba to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Priloga k Uredbi (EGS) št. 2730/81 se spremeni:

Seznam izdajateljskih organizacij se dopolni z dodajanjem naslednjih organizacij po abecednem vrstnem redu države uvoznice:

Država uvoznica | Organizacija izdajateljica |

Katar | Government of Quatar Central Tenders Commitee Ministry of Petroleum and Finance Doha State of Quatar |

Sirija | Société Arabe pour les Médicaments Boîte Postal 976 Damascus |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. junija 1982

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 140, 20.5.1982, str. 1.

[3] UL L 272, 26.9.1981, str. 25.

[4] UL L 110, 23.4.1982, str. 15.

--------------------------------------------------
Uredba Sveta (EGS) 1658/82

z dne 10. junija 1982

ki dopolnjuje z določbami o kombiniranem prevozu Uredbo (EGS) 1107/70 o dodeljevanju pomoči v železniškem in cestnem prevozu ter prevozu po celinskih plovnih poteh

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) 1107/70 z dne 4. junija 1970 o dodeljevanju pomoči v železniškem in cestnem prevozu ter prevozu po celinskih plovnih poteh [1], zlasti člena 3,

ob upoštevanju predloga Komisije [2],

ob upoštevanju mnenja Evropskega parlamenta [3],

ob upoštevanju mnenja Ekonomsko-socialnega odbora [4],

ker različni sistemi in tehnologije kombiniranega prevoza prinašajo splošne koristi za Skupnosti, med drugim tudi z zmanjšanjem zastojev v prometu na nekaterih cestah, varčevanjem z energijo in omogočanjem boljše izrabe železniških zmogljivosti;

ker je zato treba spodbujati naložbe, potrebne za razvoj kombiniranega prevoza; ker je torej nujno potrebno, da je pomoč, ki jo dodelijo države članice ali ki se dodeli prek državnih virov, na voljo zadevnim podjetjem;

ker Uredba (EGS) 1107/70 določa, da lahko države članice dodelijo pomoč za razvoj prevoznih sistemov in tehnologij, ki so bolj gospodarni za Skupnost, vendar takšno pomoč omejuje na eksperimentalno fazo; ker je za razvoj kombiniranega prevoza treba upoštevati tudi začetno fazo obratovanja, ki je dovolj dolga, da takšen prevoz doseže boljše pogoje na trgu prevoza tovora;

ker je torej treba prilagoditi določbe Skupnosti o pomoči ,

SPREJEL NASLEDNJO UREDBO:

Člen 1

"(e) če se pomoč dodeli kot začasen ukrep, namenjen olajšanju razvoja kombiniranega prevoza in se takšna pomoč nanaša na naložbe v naslednja področja:

- infrastrukturo,

- nepremične in premične objekte za pretovarjanje.

Komisija za Svet pred 31. decembrom 1986 pripravi poročilo o napredku pri izvajanju te določbe. Ob upoštevanju tega poročila in glede na začasno naravo sistema, določenega v tej uredbi, Svet na predlog Komisije določi sistem, ki se bo uporabljal v nadaljevanju, in po potrebi postopke, ki jih je treba sprejeti za ukinitev tega sistema."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. julija 1982.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 10. junija 1982

Za Svet

Predsednik

H. de Croo

[1] UL L 130, 15.6.1970, str. 1.

[2] UL C 351, 31.12.1980, str. 40.

[3] UL C 260, 12.10.1981, str. 123.

[4] UL C 310, 30.11.1981, str. 18.

--------------------------------------------------
Uredba Sveta (EGS) št. 1981/82

z dne 19. julija 1982

o izdelavi seznama regij Skupnosti, v katerih se pomoč za proizvodnjo hmelja dodeli samo priznanim skupinam proizvajalcev

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (ES) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Aktom o pristopu, in zlasti člena 12(4),

ob upoštevanju predloga Komisije,

ker člen 12 Uredbe (EGS) št. 1696/71 daje v določenih regijah Skupnosti možnost dodelitve pomoči za proizvodnjo hmelja samo tistim priznanim skupinam proizvajalcev, ki so zmožne svojim članom zagotoviti primeren dohodek in gospodarno upravljajo s ponudbo; ker mora biti seznam regij, v katerih so ti pogoji izpolnjeni, izdelan na osnovi podatkov iz držav članic, ki jih to zadeva;

ker je pri Uredbi (EGS) št. 593/79 [2] Svet izdelal seznam teh regij;

ker se od začetka veljavnosti Uredbe (EGS) št. 593/79 iz pregleda informacij, dobljenih iz Velike Britanije ugotavlja, da nova regija izpolnjuje te pogoje od letine 1982 dalje; ker mora biti, posledično, dopolnjen seznam regij, v katerih je pomoč za proizvodnjo hmelja dodeljena samo priznanim skupinam proizvajalcev; z namenom, da se to stori, in zaradi preglednosti bi morala biti Uredba (EGS) št. 593/79 nadomeščena s to Uredbo,

SPREJEL NASLEDNJO UREDBO:

Člen 1

Seznam regij Skupnosti, v katerih so do pomoči za proizvodnjo hmelja, ki je določena v členu 12 Uredbe (EGS) št. 1696/71, upravičene samo priznane skupine proizvajalcev hmelja, je podan v Prilogi. Ta seznam je veljaven od letine 1981 dalje za vse označene regije, z izjemo Anglije, v primeru katere je veljaven od letine 1982 dalje.

Člen 2

Uredba (EGS) No 593/79 se razveljavi.

Člen 3

Ta Uredba začne veljati tretji dan po objavi v Uradnem listu Evropskih skupnosti.

Uredba je v celoti zavezujoča in se neposredno uporablja v vseh državah članicah.

V Bruslju, 19. julija 1982

Za Svet

Predsednik

B. Westh

[1] UL L 175, 4.8.1971, str. 1.

[2] UL L 78, 30.3.1979, str. 7.

--------------------------------------------------

PRILOGA

Seznam regij:

Bavarska

Baden-Württemberg

Rheinland-Pfalz

Irska

Alzacija

Anglija

--------------------------------------------------
Uredba Sveta (ESPJ, EGS, Euratom) št. 2152/82

z dne 28. julija 1982

o spremembi Uredbe (Euratom, ESPJ, EGS) št. 549/69 o določitvi kategorij uradnikov in drugih uslužbencev Evropskih skupnosti, za katere se uporabljajo določbe člena 12, drugega odstavka člena 13 in člena 14 Protokola o privilegijih in imunitetah Skupnosti

SVET EVROPSKIH SKUPNOSTI JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti, zlasti prvega odstavka člena 28 Pogodbe,

ob upoštevanju Protokola o privilegijih in imunitetah Evropskih skupnostih ter zlasti členov 16 in 22 Protokola,

ob upoštevanju predloga Komisije,

ob upoštevanju mnenja Evropskega parlamenta [1],

ker je treba spremeniti Uredbo (ESPJ, EGS, Euratom) št. 549/69 [2], kakor je bila nazadnje spremenjena z Uredbo (ESPJ, EGS, Euratom) št. 1545/73 [3], da se tako upošteva Uredba Sveta (ESPJ, EGS, Euratom) št. 2150/82 z dne 28. julija 1982 o uvedbi posebnih in začasnih ukrepov za prenehanje dela uradnikov Evropskih skupnosti zaradi pristopa Helenske republike [4],

SPREJEL NASLEDNJO UREDBO:

Člen 1

"(h) prejemniki nadomestil zaradi dokončnega prenehanja zaposlitve po členu 2 Uredbe (ESPJ, EGS, Euratom) št. 2150/82."

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se z dnem, ko začne veljati Uredba (ESPJ, EGS, Euratom) št. 2150/82.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. julija 1982

Za Svet

Predsednik

O. Møller

[1] UL C 182, 19.7.1982, str. 127.

[2] UL L 74, 27.3.1969, str. 1.

[3] UL L 155, 11.6.1973, str. 7.

[4] UL L 228, 4.8.1982, str. 1.

--------------------------------------------------
Uredba Komisije (EGS) št. 2556/82

z dne 22. septembra 1982

o osmi spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1183/82 [2], ter zlasti členov 13(3) in 17(4),

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 2415/82 [4], opredelila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je treba glede na najnovejše informacije, ki so na voljo Komisiji, o trgovinskih praksah v zadevnih državah uvoznicah in o uradni naravi zadevnih agencij, to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Priloga k Uredbi (EGS) št. 2730/81 se spremeni:

Seznam organizacij, ki lahko objavijo javne razpise, je treba dopolniti, tako se dodajo naslednje organizacije, navedene po abecednem redu držav uvoznic:

Država uvoznica | Organizacija izdajateljica |

Alžirija | Office régional du lait et des produits laitiers de l'Est (ORELAIT) Annaba Route d'El Hadjar Algeria Office régional du lait et des produits laitiers de l'Ouest (OROLAIT) 87 Avenue de l'Anp Es Senia/Oran Algeria |

Sirija | THAMECO-AFIF Jsir El Abiad Building P. O. Box 976 Damascus-Syria |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. septembra 1982

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 140, 20.5.1982, str. 1.

[3] UL L 272, 26.9.1981, str. 25.

[4] UL L 258, 4.9.1982, str. 5.

--------------------------------------------------
Uredba Komisije (EGS) št. 3305/82

z dne 9. decembra 1982

o določitvi podrobnih pravil za določitev upravne pomoči v zvezi z izvozom sirov, upravičenih do posebne obravnave pri uvozu na Norveško

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2931/79 z dne 20. decembra 1979 o dodelitvi pomoči pri izvozu kmetijskih proizvodov, ki so lahko upravičeni do posebne obravnave pri uvozu v tretjo državo [1], in zlasti člena 1(2) Uredbe,

ker je Norveška soglašala dovoliti uvoz nekaterih sirov, kakor tudi povečati uvožene pošiljke za Skupnost, za katere velja posebna uvozna dajatev; ker bo ta ukrep začel veljati 1. januarja 1983;

ker se je Skupnost zavezala, da bo zagotovila upravno pomoč norveškim organom, da bodo zagotovili pravilno izvajanje sporazuma; ker je treba v ta namen zadevne sire pripraviti opremiti s potrdilom, ki ga izdajo ustrezni organi Skupnosti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Pri izvozu na Norveško se za sire, ki spadajo pod tarifno številko 04.04 skupne carinske tarife in so proizvedeni v Skupnosti, na prošnjo zadevne osebe izda potrdilo, ki ustreza vzorcu, določenem v Prilogi.

Člen 2

1. Potrdila se natisnejo na belem papirju v angleškem jeziku. Njihova velikost je 210 x 297 mm. Vsako potrdilo ima serijsko številko agencije, ki ga izda.

Izvozna država članica lahko zahteva, da se potrdilo, ki se bo uporabljalo na njenem ozemlju, natisne ne le v angleščini, temveč tudi v enem od njenih uradnih jezikov.

2. Potrdila sestavljajo en izvirnik in vsaj dve kopiji. Te kopije imajo enako serijsko številko kot izvirnik. Izvirnik in kopije se izpolnijo bodisi v tipkopisu ali rokopisu; v slednjem primeru se izpolnijo s črnilom s tiskanimi črkami.

Člen 3

1. Potrdilo in njegove kopije izda agencija, ki jo imenuje vsaka država članica.

2. Izdajateljska agencija zadrži eno kopijo potrdila. Izvirnik in druge kopije je treba predložiti carinski službi, kjer se opravijo carinske izvozne obveznosti za izvoz na Norveško.

3. Carinska služba iz odstavka 2 na izvirniku izpolni carini namenjeno rubriko ter izvirnik vrne zadevni osebi. Kopija se shrani v carinski službi.

Člen 4

Potrdilo velja šele po potrditvi pristojne carinske službe. Velja za količino, navedeno na potrdilu. Količina, ki presega največ 5 % na potrdilu navedene količine, se šteje, da je zajeta v navedeni količini.

Člen 5

Države članice sprejmejo kakršne koli ukrepe, ki so lahko potrebni za preverjanje porekla, vrste in kakovosti sirov, v zvezi s čimer so potrdila izdana.

Člen 6

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1983.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. decembra 1982

Za Komisijo

Poul Dalsager

Član Komisije

[1] UL L 334, 28.12.1979, str. 8.

--------------------------------------------------

PRILOGA

EVROPSKE SKUPNOSTI

+++++ TIFF +++++

--------------------------------------------------
Uredba Komisije (EGS) št. 763/83

z dne 29. marca 1983

o trinajsti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1183/82 [2], ter zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 632/83 [4], vzpostavila seznam agencij v državah uvoznicah nečlanicah, ki so upravičene izdajati razpise v sektorju mleka in mlečnih proizvodov;

ker je treba glede na najnovejše informacije, ki so na voljo Komisiji, o trgovinskih praksah, ki jih upoštevajo zadevne države uvoznice in o uradnem značaju zadevnih agencij, to uredbo spremeniti;

ker so ukrepi, predvideni s to uredbo, v skladu z mnenjem Upravnega odbora za mleko in mlečne proizvode,

SPREJELA NASLEDNJO UREDBO:

Člen 1

Priloga k Uredbi (EGS) št. 2730/81 se spremeni:

Seznam organizacij izdajateljic je treba dopolniti, tako da se dodajo naslednje organizacije, ki se vnesejo po abecednem redu držav uvoznic:

"Država uvoznica | Organizacija izdajateljica |

Koreja | National Livestock Cooperative Federation, L 426 Yeoyi-dong, Youngdeungpo-ku, Seoul |

Nepal | Dairy Development Corporation, PO Box 838, Lainchour, Kathmandu |

Oborožene sile v Nemčiji | Navy, Army and Air Force Institutes (NAAFI), Weidenbruchweg 2000, Krefeld" |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. marca 1983

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 140, 20.5.1982, str. 1.

[3] UL L 272, 26.9.1981, str. 25.

[4] UL L 73, 19.3.1983, str. 26.

--------------------------------------------------
Uredba Komisije (EGS) št. 2882/83

z dne 13. oktobra 1983

o uvrstitvi blaga v tarifno podštevilko C tarifne številke 97.04 skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], nazadnje spremenjene z Aktom o pristopu Grčije, in zlasti člena 3 Uredbe,

ker je zaradi zagotavljanja enotne uporabe nomenklature skupne carinske tarife treba predvideti uvrstitev elektronske igrice (110 × 73,5 × 8 mm), sestavljene iz kovinskega in plastičnega ohišja, z zaslonom s tekočimi kristali in z vgrajenim monolitnim integriranim vezjem, programiranim za igrico (s prikazom doseženih točk igralca), uro, alarmom in kalkulatorjem;

ker se skupna carinska tarifa v prilogi k Uredbi Sveta (EGS) št. 950/68 [2], nazadnje spremenjeni z Uredbo (EGS) št. 604/83 [3], nanaša v tarifni številki 97.03 med drugim na igrače in v tarifni številki 97.04 med drugim na opremo za družabne igre; ker je treba navedeni tarifni številki upoštevati pri uvrstitvi zgoraj navedenega blaga;

ker ima to blago glede na izdelavo in uporabo bistveni značaj elektronske igrice;

ker so te igrice poleg tega, glede na to, da na zaslonu prikazujejo dosežene točke igralca, namenjene za tekmovanje z drugimi igralci na podlagi števila doseženih točk; ker bi jih bilo treba zaradi tega obravnavati kot opremo za družabne igre in jih je torej treba uvrstiti v tarifno podštevilko C tarifne številke 97.04 skupne carinske tarife;

ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Elektronska igrica, sestavljena iz plastičnega in kovinskega ohišja (110 × 73,5 × 8 mm) z zaslonom s tekočimi kristali in z vgrajenim monolitnim integriranim vezjem, programiranim za igrico (s prikazom doseženih točk igralca), uro, alarmom in kalkulatorjem, se v skupno carinsko tarifo uvrsti v tarifno podštevilko:

97.04 Oprema za družabne, namizne in sejemske igre za odrasle ali otroke (vključno z mizami za biljard in opremo za namizni tenis);

C. Drugo.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. oktobra 1983

Za Komisijo

Karl-Heinz Narjes

Član Komisije

[1] UL L 14, 21.1.1969, str. 1.

[2] UL L 172, 22.7.1968, str. 1.

[3] UL L 72, 18.3.1983, str. 3.

--------------------------------------------------
Uredba Komisije (EGS) št. 2778/84

z dne 1. oktobra 1984

o triindvajseti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1557/84 [2], in zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo št. 907/84 [4], določila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je v smislu najnovejših informacij, ki so na razpolago Komisiji o trgovski praksi, ki se izvaja v zadevnih državah uvoznicah, in o formalnih značilnostih zadevnih organov, treba to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V prilogi k Uredbi (EGS) št. 2730/81 je treba seznam organizacij izdajateljic dopolniti z naslednjo organizacijo, pri čemer se pri vstavitvi upošteva abecedni red države uvoznice:

Država uvoznica | Organizacija izdajateljica |

Turčija | Turkiye Sut Endustrisi Gumuru J. M. Istambul Caddesi No 88 Iskitler Ankara |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. oktobra 1984

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 150, 6.6.1984, str. 6.

[3] UL L 272, 26.9.1981, str. 25.

[4] UL L 94, 4.4.1984, str. 7.

--------------------------------------------------
Uredba Sveta (EGS) št. 1555/84

z dne 4. junija 1984

o spremembi Uredbe (EGS) št. 3671/81 o uvozu nekaterih kmetijskih proizvodov s poreklom iz Turčije v Skupnost

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker Uredba (EGS) št. 3671/81 [1] določa, da v primeru, ko v skladu s členoma 25 in 25a Uredbe (EGS) št. 1035/72 [2] Komisija uvede izravnalno dajatev pri uvozu nekaterega sadja in zelenjave s poreklom iz Turčije, hkrati za te proizvode ponovno uvede carino na ravni, ki se je uporabljala pred 1. januarjem 1981;

ker ima lahko uporaba navedenega predpisa za nekatere proizvode za posledico uvedbo carine za Turčijo, ki je višja od tiste, veljavne od 1. januarja 1981 za vse države nečlanice dobaviteljice, za katere ne velja posebni režim v zvezi z uvozom v Skupnost;

ker je treba člen 1 Uredbe (EGS) št. 3671/81 ustrezno spremeniti; ker je prav tako treba upoštevati režim, ki v skladu s pridružitvenim sporazumom z dne 31. decembra 1980 velja za uvoz s poreklom iz Turčije,

SPREJEL NASLEDNJO UREDBO:

Člen 1

Člen 1 Uredbe (EGS) št. 3671/81 se nadomesti:

"Člen 1

Če Komisija v skladu s členoma 25 in 25a Uredbe (EGS) št. 1035/72 uvede izravnalno dajatev pri uvozu nekaterega sadja in zelenjave s poreklom iz Turčije, hkrati ponovno uvede:

- za proizvode s poreklom iz Turčije, za katere 31. decembra 1980 ni veljal tarifni preferencial v skladu z režimom, ki izhaja iz pridružitvenega sporazuma, dajatev, ki se uporablja za države nečlanice, za katere velja klavzula o priznavanju največjih ugodnosti,

- za proizvode s poreklom iz Turčije, za katere velja posebni režim v skladu s pridružitvenim sporazumom, dajatev v skladu s skupno carinsko tarifo, ki se trenutno uporablja za države, za katere velja klavzula o priznavanju največjih ugodnosti, zmanjšano v skladu z določbami preferencialne sheme, ki je veljala dne 31. decembra 1980."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 4. junija 1984

Za Svet

Predsednik

J. Delors

[1] UL L 367, 23.12.1981, str. 3.

[2] UL L 118, 20.5.1972, str. 1.

--------------------------------------------------